# Den Europæiske Unions C 488/2021

| | ISSN 1977-0871 |
| --- | --- |
| Den Europæiske Unions
  Tidende | C 488 |
| | |
| Dansk udgave | Meddelelser og oplysninger | 64. årgang6. december 2021 |

ISSN 1977-0871

Den Europæiske Unions

Tidende

C 488

Dansk udgave

Meddelelser og oplysninger

64. årgang6. december 2021

---

| Indhold | Side |
| --- | --- |
| | II   Meddelelser |
| | FÆLLES ERKLÆRINGER |
| | Europa-ParlamentetRådetEuropa-Kommissionen |
| 2021/C 488/01 | Erklæringer om Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013 | 1 |
| 2021/C 488/02 | Erklæring om Europa-Parlamentets og Rådets forordning (EU) 2021/2116 af 2. december 2021 om finansiering, forvaltning og overvågning af den fælles landbrugspolitik og om ophævelse af forordning (EU) nr. 1306/2013 | 3 |
| 2021/C 488/03 | Erklæringer om Europa-Parlamentets og Rådets forordning (EU) 2021/2117 af 2. december 2021 om ændring af forordning (EU) nr. 1308/2013 om en fælles markedsordning for landbrugsprodukter, (EU) nr. 1151/2012 om kvalitetsordninger for landbrugsprodukter og fødevarer, (EU) nr. 251/2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter og (EU) nr. 228/2013 om særlige foranstaltninger på landbrugsområdet i Unionens fjernområder | 6 |

Indhold

Side

II   Meddelelser

FÆLLES ERKLÆRINGER

Europa-ParlamentetRådetEuropa-Kommissionen

2021/C 488/01

Erklæringer om Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013

1

2021/C 488/02

Erklæring om Europa-Parlamentets og Rådets forordning (EU) 2021/2116 af 2. december 2021 om finansiering, forvaltning og overvågning af den fælles landbrugspolitik og om ophævelse af forordning (EU) nr. 1306/2013

3

2021/C 488/03

Erklæringer om Europa-Parlamentets og Rådets forordning (EU) 2021/2117 af 2. december 2021 om ændring af forordning (EU) nr. 1308/2013 om en fælles markedsordning for landbrugsprodukter, (EU) nr. 1151/2012 om kvalitetsordninger for landbrugsprodukter og fødevarer, (EU) nr. 251/2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter og (EU) nr. 228/2013 om særlige foranstaltninger på landbrugsområdet i Unionens fjernområder

6

---

| DA | |
| --- | --- |

DA

---

II Meddelelser

FÆLLES ERKLÆRINGER

Europa-Parlamentet Rådet Europa-Kommissionen

| 6.12.2021 | DA | Den Europæiske Unions Tidende | C 488/1 |
| --- | --- | --- | --- |

6.12.2021

DA

Den Europæiske Unions Tidende

C 488/1

---

Erklæringer om Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013 (1)

(2021/C 488/01)

Erklæring fra Rådet om forenkling af den fælles landbrugspolitik

Den nye gennemførelsesmodel bør gøre det muligt at erstatte en overholdelsesbaseret afstemning af udgifter med en præstationsbaseret afstemning af udgifter, så udformningen af kontrol- og sanktionssystemer overlades til medlemsstaterne på nationalt plan i overensstemmelse med nærhedsprincippet.

Rådet anmoder om, at de bestemmelser, som Kommissionen skal udstede i de fremtidige retningslinjer, fuldt ud tager hensyn til det rationale, der ligger til grund for den nye gennemførelsesmodel. De bør ikke føre til en genindførelse af overholdelseskrav, der går videre end det anvendelsesområde, der er fastlagt i artikel 37 i den horisontale forordning.

De bør navnlig skabe en bedre ramme for proceduren til fastsættelse af de beløb, der skal udelukkes fra EU-finansiering, i overensstemmelse med den nuværende programmering under hensyntagen til overtrædelsens art for at sikre, at de står i et rimeligt forhold til omfanget af den økonomiske skade, der påføres EU, navnlig for så vidt angår følgerne af de uregelmæssigheder, der vedrører konditionalitet. Vi opfordrer i den henseende indtrængende til, at definitionen af alvorlige mangler i forvaltningssystemerne præciseres yderligere. En mangel kan konstateres ved vurderingen af forvaltningsorganernes funktion og de grundlæggende EU-krav, herunder rapporteringssystemerne. Dette kan ske ved en gennemgang af det interne kontrolsystem, herunder overensstemmelsestest. Finansielle korrektioner bør begrænses til scenarier, hvor der konstateres alvorlige systematiske mangler i forvaltningssystemerne. Det beløb, der skal udelukkes, bør stå i forhold til det uretmæssigt anvendte beløb eller de administrative sanktioner, der ville have fundet anvendelse. Anvendelsen af faste korrektioner bør begrænses til tilfælde, hvor det er umuligt at beregne det nøjagtige beløb, der er anvendt uretmæssigt.

Endvidere skal det i retningslinjerne fastsættes, at de forventede kontroller fra certificeringsorganerne for så vidt angår evalueringen af forvaltningssystemerne er begrænset til disse systemers forvaltning af EU-reglerne, uden at de udvides til at omfatte betingelserne for støtteberettigelse for individuelle støttemodtagere som fastsat i de strategiske planer under den fælles landbrugspolitik.

Rådet anmoder Kommissionen om i overensstemmelse med de bebudede mål at sikre, at den nye gennemførelsesmodel ikke medfører en betydelig stigning i medlemsstaternes byrde, men snarere en generel forenkling og samtidig garanterer beskyttelse af Unionens finansielle interesser, navnlig ved hjælp af godkendelsesproceduren for de strategiske planer under den fælles landbrugspolitik og gennemførelsen af artikel 59 i den horisontale forordning. Rådet anmoder også Kommissionen om ikke at udviske de administrative fordele ved indførelsen af den nye gennemførelsesmodel ved at kræve yderligere rapportering med henblik på overvågning og evaluering.

Fælles erklæring fra Europa-Parlamentet og Rådet om den sociale dimension i den fælles landbrugspolitik

Europa-Parlamentet og Rådet opfordrer Kommissionen til via en undersøgelse, der skal gennemføres to år efter de første to års anvendelse af social konditionalitet i alle medlemsstater, at overvåge mekanismens indvirkning på arbejdstagernes vilkår og sanktionssystemets funktion og, hvor det er relevant, at fremsætte forslag til at styrke den fælles landbrugspolitiks sociale dimension.

Senest i 2025 vil Kommissionen vurdere muligheden for at medtage artikel 7, stk. 1, i Europa-Parlamentets og Rådets forordning (EU) nr. 492/2011 (2) om arbejdskraftens frie bevægelighed i bilag XX og om nødvendigt fremsætte forslag herom.

Erklæring fra Kommissionen om Belgiens mulighed for at forelægge to strategiske planer under den fælles landbrugspolitik

På baggrund af bestemmelserne i artikel 104 i forordningen om strategiske planer under den fælles landbrugspolitik, som medlovgiverne er nået til enighed om, og under hensyntagen til Belgiens særlige forfatningsmæssige rammer bekræfter Kommissionen, at den vil acceptere, at Belgien forelægger en strategisk plan for hver af sine relevante føderale enheder. Dette berører eller ændrer ikke Belgiens retlige forpligtelser i henhold til forordningen om strategiske planer under den fælles landbrugspolitik.

Europa-Parlamentets erklæring om Det Europæiske Råds rolle med hensyn til lovgivningsmæssige elementer i den fælles landbrugspolitik

Europa-Parlamentet beklager, at Det Europæiske Råd i sine konklusioner af 21. juli 2020 traf beslutninger om lovgivningsmæssige elementer i den fælles landbrugspolitik, som skulle have været vedtaget efter den almindelige lovgivningsprocedure i overensstemmelse med traktaterne. Europa-Parlamentet mener, at disse ensidige foregribende beslutninger er uacceptable, og at de gør indgreb i Europa-Parlamentets rettigheder som medlovgiver på lige fod med Rådet.

Europa-Parlamentet beklager, at Rådet derfor ikke var indstillet på at indlede meningsfulde forhandlinger med Europa-Parlamentet om disse elementer med den begrundelse, at de allerede var blevet besluttet af Det Europæiske Råd.

Europa-Parlamentet noterer sig navnlig, at Rådet ikke gik ind i meningsfulde forhandlinger om de bestemmelser om lofter og gradvis nedsættelse, der er fastsat i artikel 17, og om fleksibiliteten mellem tildelinger til direkte betalinger og ELFUL-tildelinger som fastsat i artikel 96, og mener, at resultatet af forhandlingerne om disse artikler er utilfredsstillende.

Europa-Parlamentet beklager dybt Rådets tilgang og mener, at den underminerer den almindelige lovgivningsprocedures korrekte funktion. Europa-Parlamentet understreger derfor, at dette ikke bør gentage sig i fremtidige forhandlinger inden for rammerne af den almindelige lovgivningsprocedure.

---

(1)  EUT L 435 af 6.12.2021, s. 1.

(2)  Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen (EUT L 141 af 27.5.2011, s. 1).

---

| 6.12.2021 | DA | Den Europæiske Unions Tidende | C 488/3 |
| --- | --- | --- | --- |

6.12.2021

DA

Den Europæiske Unions Tidende

C 488/3

---

Erklæring om Europa-Parlamentets og Rådets forordning (EU) 2021/2116 af 2. december 2021 om finansiering, forvaltning og overvågning af den fælles landbrugspolitik og om ophævelse af forordning (EU) nr. 1306/2013 (1)

(2021/C 488/02)

Erklæring fra Rådet om forenkling af den fælles landbrugspolitik

Den nye gennemførelsesmodel bør gøre det muligt at erstatte en overholdelsesbaseret afstemning af udgifter med en præstationsbaseret afstemning af udgifter, så udformningen af kontrol- og sanktionssystemer overlades til medlemsstaterne på nationalt plan i overensstemmelse med nærhedsprincippet.

Rådet anmoder om, at de bestemmelser, som Kommissionen skal udstede i de fremtidige retningslinjer, fuldt ud tager hensyn til det rationale, der ligger til grund for den nye gennemførelsesmodel. De bør ikke føre til en genindførelse af overholdelseskrav, der går videre end det anvendelsesområde, der er fastlagt i artikel 37 i den horisontale forordning.

De bør navnlig skabe en bedre ramme for proceduren til fastsættelse af de beløb, der skal udelukkes fra EU-finansiering, i overensstemmelse med den nuværende programmering under hensyntagen til overtrædelsens art for at sikre, at de står i et rimeligt forhold til omfanget af den økonomiske skade, der påføres EU, navnlig for så vidt angår følgerne af de uregelmæssigheder, der vedrører konditionalitet. Vi opfordrer i den henseende indtrængende til, at definitionen af alvorlige mangler i forvaltningssystemerne præciseres yderligere. En mangel kan konstateres ved vurderingen af forvaltningsorganernes funktion og de grundlæggende EU-krav, herunder rapporteringssystemerne. Dette kan ske ved en gennemgang af det interne kontrolsystem, herunder overensstemmelsestest. Finansielle korrektioner bør begrænses til scenarier, hvor der konstateres alvorlige systematiske mangler i forvaltningssystemerne. Det beløb, der skal udelukkes, bør stå i forhold til det uretmæssigt anvendte beløb eller de administrative sanktioner, der ville have fundet anvendelse. Anvendelsen af faste korrektioner bør begrænses til tilfælde, hvor det er umuligt at beregne det nøjagtige beløb, der er anvendt uretmæssigt.

Endvidere skal det i retningslinjerne fastsættes, at de forventede kontroller fra certificeringsorganerne for så vidt angår evalueringen af forvaltningssystemerne er begrænset til disse systemers forvaltning af EU-reglerne, uden at de udvides til at omfatte betingelserne for støtteberettigelse for individuelle støttemodtagere som fastsat i de strategiske planer under den fælles landbrugspolitik.

Rådet anmoder Kommissionen om i overensstemmelse med de bebudede mål at sikre, at den nye gennemførelsesmodel ikke medfører en betydelig stigning i medlemsstaternes byrde, men snarere en generel forenkling og samtidig garanterer beskyttelse af Unionens finansielle interesser, navnlig ved hjælp af godkendelsesproceduren for de strategiske planer under den fælles landbrugspolitik og gennemførelsen af artikel 59 i den horisontale forordning. Rådet anmoder også Kommissionen om ikke at udviske de administrative fordele ved indførelsen af den nye gennemførelsesmodel ved at kræve yderligere rapportering med henblik på overvågning og evaluering.

Fælles erklæring fra Europa-Parlamentet, Rådet og Kommissionen om yderligere foranstaltninger til beskyttelse af Unionens budget mod svig og uregelmæssigheder ved at kræve en generel anvendelse af et fælles dataudvindingsværktøj inden for rammerne af den fælles landbrugspolitik

Rådet og Europa-Parlamentet forpligter sig til at behandle et forslag om obligatorisk anvendelse af et dataudvindingsværktøj i medlemsstaterne, når Kommissionens rapport foreligger senest i 2025 med en bedømmelse af anvendelsen af det fælles dataudvindingsværktøj og dets interoperabilitet, med henblik på medlemsstaternes generelle anvendelse heraf.

Erklæring fra Kommissionen om certificeringsorganer inden for rammerne af den fælles landbrugspolitik

Kommissionen noterer sig indsættelsen af en ny betragtning 13 i Europa-Parlamentets og Rådets forordning (EU) 2021/2116 om finansiering, forvaltning og overvågning af den fælles landbrugspolitik vedrørende meddelelse af oplysninger om udpegede certificeringsorganer. Kommissionen modtager oplysninger fra medlemsstaterne om udpegelsen af offentlige og private certificeringsorganer, og den fører et ajourført register over disse organer til overvågningsformål. Kommissionen minder om sit tilsagn om hvert år at fremsende listen over de udpegede certificeringsorganer til Parlamentet.

Erklæring fra Kommissionen om frigørelser under ELFUL inden for rammerne af den fælles landbrugspolitik

Kommissionen bekræfter, at hvis der er risiko for frigørelse af ELFUL-midler, skal de relevante tjenestegrene i Kommissionens sende et brev til medlemsstaternes myndigheder for at advare dem herom i god tid inden den gældende frist for automatisk frigørelse. Formålet med dette brev er at tilskynde til en øget udnyttelse af ELFUL-midlerne og sammen med medlemsstaterne undersøge, hvordan dette kan gøres.

Kommissionen bestræber sig på at undgå frigørelser, også når særlige omstændigheder gør sig gældende. I denne forbindelse vil de relevante regler som fastsat i Europa-Parlamentets og Rådets forordning (EU) 2021/2116 om finansiering, forvaltning og overvågning af den fælles landbrugspolitik om afbrydelse af frigørelsesperioden i tilfælde af verserende retssager eller administrative prøvelser blive anvendt fuldt ud. Desuden vil reglen om ikke at anvende frigørelser i tilfælde, hvor budgetforpligtelserne ikke blev udnyttet på grund af force majeure, der i alvorlig grad påvirker gennemførelsen af de strategiske planer under den fælles landbrugspolitik, blive overholdt fuldt ud.

Erklæring fra Kommissionen om samling af beføjelser inden for rammerne af den fælles landbrugspolitik

Kommissionen minder om sit tilsagn om at overholde den interinstitutionelle aftale af 13. april 2016 om bedre lovgivning. I henhold til nævnte aftales punkt 31 kan beføjelser samles på betingelse af, at Kommissionen fremsætter objektive begrundelser, der er baseret på en materiel forbindelse mellem to eller flere beføjelser i en enkelt lovgivningsmæssig retsakt. Høringer i forbindelse med udarbejdelse af delegerede retsakter tjener også til at angive, hvilke beføjelser der anses for at være materielt forbundet.

Erklæring fra Kommissionen om yderligere foranstaltninger til beskyttelse af EU-budgettet mod svig og uregelmæssigheder i form af krav om obligatorisk brug af et fælles dataminingsværktøj, som stilles til rådighed af Kommissionen

I den interinstitutionelle aftale mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan for indførelse af nye egne indtægter, kræves det i punkt 30-33, at Kommissionen stiller et integreret og interoperabelt informations- og overvågningssystem til rådighed, herunder et fælles dataminings- og risikoevalueringsværktøj, således at der sikres adgang til og analyse af de nødvendige data med henblik på generel anvendelse heraf i medlemsstaterne. Desuden blev de tre institutioner enige om at samarbejde loyalt i løbet af lovgivningsproceduren vedrørende de relevante basisretsakter for at sikre opfølgningen af Det Europæiske Råds konklusioner fra juli 2020 vedrørende dette spørgsmål.

Kommissionen glæder sig over de nye bestemmelser i den horisontale forordnings artikler, hvorved der indføres krav om, at Kommissionen skal stille et fælles dataminingsværktøj til rådighed og offentliggøre oplysninger om koncerner, men er af den opfattelse, at den tilgang, som Europa-Parlamentet og Rådet er nået til enighed om med henblik på den fælles landbrugspolitik, ikke i tilstrækkelig grad afspejler ambitionen og ånden i den interinstitutionelle aftale. Kommissionen bemærker imidlertid, at det, ligesom det er tilfældet med aftalen om forordningen om fælles bestemmelser, ikke er obligatorisk for medlemsstaterne at anvende værktøjet. I overensstemmelse med Kommissionens erklæring om den enighed vedrørende forordningen om fælles bestemmelser, som Europa-Parlamentet og Rådet er nået frem til, mener Kommissionen derfor, at den enighed, som de to parter er nået frem til vedrørende artikel 59, stk. 2 (Beskyttelse af Unionens finansielle interesser) om brugen af et fælles dataminingsværktøj og vedrørende artikel 98 om indsamling og offentliggørelse af data om koncerner (Åbenhed) i forordningen om den fælles landbrugspolitik, ikke i tilstrækkelig grad øger beskyttelsen af Unionens finansielle interesser mod svig og uregelmæssigheder og heller ikke sikrer en effektiv kontrol af interessekonflikter, uregelmæssigheder, spørgsmål om dobbeltfinansiering og kriminelt misbrug af midlerne. Kommissionen hilser derfor også den fælles erklæring om det fælles dataminingsværktøj fra de tre institutioner velkommen.

Fælles erklæring fra Europa-Parlamentet og Kommissionen om flerårig performanceovervågning inden for rammerne af den fælles landbrugspolitik

Europa-Parlamentet og Kommissionen minder om, at i lyset af den nye gennemførelsesmodel og den performanceramme, der skal oprettes i den fælles landbrugspolitik for perioden 2023-2027, er de årlige performancerapporter, den årlige overvågning og den toårige performancegennemgang af væsentlig betydning for at opretholde ambitionerne i de strategiske planer under den fælles landbrugspolitik.

I den forbindelse er Europa-Parlamentet og Kommissionen enige om, at det er nødvendigt, at Kommissionen hvert år aflægger rapport til Europa-Parlamentet i Udvalget om Landbrug og Udvikling af Landdistrikter om de fremskridt, der er gjort med hensyn til den årlige performanceovervågning.

Erklæring fra Europa-Parlamentet om gennemførelse af den fælles landbrugspolitik og åbenhed

Den nye retlige ramme for den fælles landbrugspolitik omfatter øget fleksibilitet for medlemsstaterne ved udformningen og gennemførelsen af nationale strategiske planer. Dette giver mulighed for en tilpasning til lokale behov, mens det fortsat sikres, at de endelige støttemodtagere overholder de generelle betingelser for støtteberettigelse. Den nye gennemførelsesmodel, der indfører en performancebaseret tilgang, omfatter også en betydelig overførsel af ansvar fra EU-niveau til nationale forvaltninger med hensyn til forvaltning af og kontrol med EU-landbrugsfondene.

Europa-Parlamentet mener, at den interinstitutionelle aftale, der er indgået mellem medlovgiverne, indeholder de nødvendige sikkerhedsforanstaltninger for at forebygge de risici, der er identificeret i forhold til en korrekt gennemførelse af medlemsstaternes nationale strategiske planer som godkendt af Kommissionen. Europa-Parlamentet vil nøje overvåge medlemsstaternes gennemførelse af nationale strategiske planer som godkendt af Kommissionen og vil fuldt ud udøve sin rolle som tilsynsførende med Kommissionens arbejde i henhold til traktaterne og som defineret i forordningerne om den fælles landbrugspolitik.

Europa-Parlamentet mener, at Europa-Parlamentets og Rådets forordning (EU) 2021/2116 om finansiering, forvaltning og overvågning af den fælles landbrugspolitik sikrer en effektiv beskyttelse af Unionens finansielle interesser, herunder indsamling og offentliggørelse af data om grupper, der sikrer effektiv kontrol med interessekonflikter, uregelmæssigheder, spørgsmål om dobbeltfinansiering og kriminelt misbrug af midlerne. Med henblik på anvendelsen af et fælles dataudvindingsværktøj i medlemsstaterne glæder Europa-Parlamentet sig over tilsagnet om at behandle et forslag om obligatorisk anvendelse heraf i alle medlemsstater, når Kommissionens rapport, der skal være færdig senest i 2025, foreligger med en bedømmelse af værktøjets anvendelse og interoperabilitet.

---

(1)  EUT L 435 af 6.12.2021, s. 187.

---

| 6.12.2021 | DA | Den Europæiske Unions Tidende | C 488/6 |
| --- | --- | --- | --- |

6.12.2021

DA

Den Europæiske Unions Tidende

C 488/6

---

Erklæringer om Europa-Parlamentets og Rådets forordning (EU) 2021/2117 af 2. december 2021 om ændring af forordning (EU) nr. 1308/2013 om en fælles markedsordning for landbrugsprodukter, (EU) nr. 1151/2012 om kvalitetsordninger for landbrugsprodukter og fødevarer, (EU) nr. 251/2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter og (EU) nr. 228/2013 om særlige foranstaltninger på landbrugsområdet i Unionens fjernområder (1)

(2021/C 488/03)

Fælles erklæring fra Europa-Parlamentet, Rådet og Kommissionen om proaktivt engagement på multilateralt niveau i forbindelse med anvendelsen af EU's sundheds- og miljøstandarder på importerede landbrugsprodukter

Europa-Parlamentet, Rådet og Kommissionen anerkender behovet for at tilstræbe større sammenhæng mellem de sundheds- og miljøstandarder, der gælder for landbrugsprodukter i Den Europæiske Union, og dem, der gælder for importerede landbrugsprodukter, i overensstemmelse med internationale handelsregler. For at tackle spørgsmål om bæredygtig udvikling, navnlig klimaændringer og tab af biodiversitet, som er af global betydning, og for at matche borgernes forventninger om mere bæredygtige fødevarer af højere kvalitet har Den Europæiske Union løbende hævet disse standarder i mange år. Den europæiske grønne pagt og dens sektorstrategier, herunder Kommissionens meddelelse »En jord til bord-strategi«, tilstræber at nå dette mål og vil resultere i en yderligere forhøjelse af disse standarder, der anvendes i EU, herunder, hvor det er relevant, for importerede produkter.

Europa-Parlamentet, Rådet og Kommissionen anerkender behovet for proaktivt at engagere sig på multilateralt niveau for at øge ambitionerne om internationale miljømål, når internationale handelsregler håndhæves og forbedres. Som anført i Kommissionens meddelelse om gennemgang af handelspolitikken er det også hensigtsmæssigt, at Den Europæiske Union under visse omstændigheder som defineret i WTO-reglerne kræver, at importerede landbrugsprodukter opfylder visse produktionskrav for at sikre effektiviteten af de sundheds-, dyrevelfærds- og miljøstandarder, der gælder for landbrugsprodukter i Den Europæiske Union, og bidrage til den fulde gennemførelse af meddelelserne om den europæiske grønne pagt og jord til bord-strategien. I betragtning af dets markeds betydning for den internationale handel kan Den Europæiske Union udnytte sin løftestangskapacitet til at hæve sundheds- og miljøstandarderne globalt og dermed bidrage til at nå internationale miljømål som f.eks. målene fra Parisaftalen.

Europa-Parlamentet, Rådet og Kommissionen glæder sig over den bredere tilgang, der blev foreslået i meddelelsen om gennemgang af handelspolitikken, med hensyn til behovet for et større engagement på multilateralt niveau for at tackle centrale spørgsmål såsom strategiske lagre, navnlig fordi fødevarer er en nødvendighedsvare. En forbedring af den globale fødevaresikkerhed indebærer, at ustabiliteten på landbrugsmarkederne mindskes gennem mere samarbejde på multilateralt niveau, der rækker ud over at mindske markedsforvridninger, som er en nødvendig, men ikke tilstrækkelig faktor til stabilisering af de internationale markeder.

Fælles erklæring fra Europa-Parlamentet, Rådet og Kommissionen om bestemmelserne i den fælles markedsordning for landbrugsprodukter vedrørende sukkersektoren i EU

Europa-Parlamentet, Rådet og Kommissionen noterer sig de vanskeligheder, som sukkersektoren står over for efter afskaffelsen af sukkerkvoterne i oktober 2017, og som er kendetegnet ved ustabilitet på de internationale markeder, stagnerende forbrug og faldende sukkerroe- og sukkerproduktion. Denne situation vækker uro i sukkersektoren i EU.

Sektorens nuværende situation og dens tilpasningsstrategier vil blive vurderet grundigt inden for rammerne af en undersøgelse, der skal foreligge i efteråret 2021. Undersøgelsen vil analysere de europæiske og nationale politiske instrumenter, der er til rådighed for sukkersektoren, den private sektors og de offentlige institutioners respektive roller i forbindelse med håndteringen af de største risici, der påvirker sektoren, og identificere mulige strategier til forbedring af den europæiske sukkersektors modstandsdygtighed.

Europa-Parlamentet, Rådet og Kommissionen vil overveje enhver relevant fremtidig politik i lyset af de vigtigste resultater og konklusioner, der forelægges i forbindelse med denne undersøgelse. En sådan fremtidig politik kunne omfatte alle relevante lovgivningsmæssige og ikkelovgivningsmæssige initiativer vedrørende markeds- og krisestyringsværktøjer, markedsgennemsigtighed i sukkerforsyningskæden, kontraktforhold mellem avlere og sukkerproducenter, international handel og udviklingen af bioøkonomien.

Fælles erklæring fra Europa-Parlamentet og Rådet om anvendelsen af EU's sundheds- og miljøstandarder på importerede landbrugsprodukter

Europa-Parlamentet og Rådet opfordrer Kommissionen til senest i juni 2022 at forelægge en rapport med en vurdering af begrundelsen for og den juridiske gennemførlighed af at anvende EU's sundheds- og miljøstandarder (herunder dyrevelfærdsstandarder samt processer og produktionsmetoder) på importerede landbrugsprodukter og landbrugsfødevarer og identificere konkrete initiativer til at sikre en bedre sammenhæng i deres anvendelse i overensstemmelse med WTO-reglerne. Rapporten bør dække alle relevante offentlige politikområder, herunder — men ikke begrænset til — den fælles landbrugspolitik, sundheds- og fødevaresikkerhedspolitikken, miljøpolitikken og den fælles handelspolitik.

Erklæring fra Kommissionen om revideringen af importtolerancer og Codex-maksimalgrænseværdier (CXL'er)

Europa-Kommissionen vil fortsat sikre, at importtolerancerne og Codex-maksimalgrænseværdierne (CXL'er) efter en grundig vurdering af de foreliggende videnskabelige oplysninger vedrørende aktivstoffer, der er adgang til inden for rammerne af procedurerne i Europa-Parlamentets og Rådets forordning (EF) nr. 1107/2009 (2) eller procedurerne i Europa-Parlamentets og Rådets forordning (EF) nr. 396/2005 (3) og i overensstemmelse med WTO-reglerne, vurderes og gennemgås for aktivstoffer, der ikke eller ikke længere er godkendt i EU, således at restkoncentrationer i fødevarer eller foder ikke udgør nogen risiko for forbrugerne. Ud over de aspekter vedrørende sundhed og god landbrugspraksis, der i øjeblikket behandles, vil Kommissionen i overensstemmelse med WTO-reglerne også tage hensyn til miljøspørgsmål af global karakter ved vurderingen af ansøgninger om importtolerancer eller ved revideringen af importtolerancer for aktivstoffer, der ikke længere er godkendt i EU. Kommissionens forelæggelse af forslaget til en retlig ramme for bæredygtige fødevaresystemer er et afgørende yderligere skridt hen imod fuld opfyldelse af dette mål i overensstemmelse med målene i den grønne pagt.

Erklæring fra Kommissionen om vins og aromatiserede vinprodukters ernærings- og ingrediensmærkning

Kommissionen mener, at produkter med et alkoholindhold på 1,2 % vol. eller derunder fortsat bør reguleres ved mærkningsforordningen og forbeholder sig ret til at vende tilbage til de retlige rammer for mærkning af vin i forbindelse med det kommende initiativ om mærkning af alle alkoholholdige drikkevarer inden for rammerne af EU's kræfthandlingsplan.

Kommissionen mener også, at det nuværende kompromis om mærkning af vin og aromatiserede vinprodukter hvad angår ingredienslisten og næringsdeklarationen ikke kan anses for at skabe præcedens for fremtidige lovgivningsmæssige forslag og forhandlinger og forbeholder sig ret til at bringe mærkningskravene for alle vine i overensstemmelse med EU's kræfthandlingsplan.

---

(1)  EUT L 435 af 6.12.2021, s. 262.

(2)  Europa-Parlamentets og Rådets forordning (EF) Nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).

(3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).

---